**Mācību mobilitāte Gentē, Beļģijā. 15.-19.maijs.2023.g.**

   
Mācību mobilitāte Gentē, Beļģijā  laika periodā no 15.līdz 19.maijam, norisinājās “hands on” pieejā – aktīvas mācīšanās veidā mēs, dalībnieki no Latvijas un citām Eiropas valstīm, apguvām vairākas metodes, kā Beļģijas kultūra ienāk Beļģijas skolā. Flandrijas Skolotāju Akadēmijas pārstāvis, visās jomās talantīgs skolotājs Aendrik De Brant, sniedza mums zināšanas un praktiskus padomus gan ‘hands on’ pieejas pielietošanai klasē, gan šokolādes gatavošanas praktiskajā nodarbībā, gan robotikā, gan  ieskatu Beļģijas, un īpaši, Flandrijas vēsturē.  
Interesants likās fakts, ka pār skolām tradicionāli noteicēja līdz šai dienai ir baznīca, šajā valstī tā ir katoļu. Visas mūsu nodarbības norisinājās tādās vai citādās baznīcai vai klosterim piederošās telpās.  
Īpaši spēcīgu iespaidu atstāja Melles koledža Gentes piepilsētā, izvietota bijušā katoļu klostera telpās, ko ap 1800 gadu dibinājis katoļu ordenis. Pati ēka un tās interjers jau ir liela vērtība. Skolā glabājas un  tās interjeru rotā liels daudzums vērtīgu artifaktu, tostarp gleznas no Japānas, vēsturisks kinoprojektors no 1950.gada, daudzu Beļģijas mākslinieku gleznas. Var tikai priecāties par to, cik labvēlīgi šī cēlā vide iedarbojas uz skolēniem, kā viņos nepiespiestā, dabīgā veidā izkopjas gaumes izjūta, izsmalcinātība, mākslas izpratne, aug kopējais inrelektuālais līmenis. Paši beļģu skolotāji lepojas ar to, ka ar viņu izglītības sistēmu tiešām viss ir pilnīgā kārtībā, tā ir stabila, jo balstīta uz pārbaudītām vērtībām, kas sakņojas reliģijā, un nekādas reformas tai nav nepieciešamas.  
Personīgi uz mani vislielāko iespaidu atstāja pati Beļģijas pilsēttvide ar tās monumentālo Romas impērijas un viduslaiku arhitektūru. Kaut kas tik pamatīgs un nesagraujams! Apbrīnoju to laku arhitektus, kuri prata izvietot savas celtnes pareizajā leņķī tā, lai tās izceltos un labi izskatītos no visiem skatu punktiem.

Lielā Eiropa raisa pārdomas. Kā mums šeit Latvijā dzīvot, strādāt un būvēt tā, lai tas kā mantojums paliek visām nākamajām mūsu paaudzēm, lai atkal un atkal nasabrūk, nav jānojauc un jāeksperimentē vēl un vēl, gan, piemēram, mūsu Izglītības sistēmā, gan arī arhitektūrā un visās citās jomās. Gribas iemācīties šo stabilitāti un ilgtspējību.

   
**Marita Deņisova**

​

 Ļoti interesanti un vērtīgi pavadīts laiks Erasmus+ programmas ietvaros 2023.gada maijā.  
Galvenā apmešanās un nodarbību vieta mūsu Latvijas grupiņai bija Beļģijas pilsētā GENTĒ.  
Ar mūsu pasniedzēju un kuratoru Aendrik de Brant iepazināmies 15.maijā, kad notika iepazīšanās nodarbība.  
Viņš pastāstīja par savu darbu skolā un par skolu mācību sistēmu Beļģijā. Interesanti, ka, lai mācītos tālāk, skolēniem nav jākārto eksāmeni, bet par viņu izglītības līmeni un tālāku izglītošanos lemj viņa skolotāji.

      Lai Erasmus kursa dalībnieki labāk iepazītos savā starpā un jau rastos komandas gars, mums tika doti dažādi uzdevumi.

Pēcpusdienā devāmies kopīgā ekskursijā uz Gentes Svēta Bavo katedrāli (Sint-Baafskathedraal).  
Tā ir ļoti liela un interesanta, mums bija iespēja katram individuāli lietot speciālu aparatūru, lai redzētu, kā katedrāles telpās atdzīvojas senatne. Katedrāles galvenais lepnums ir Jana van Eika altārglezna "Dieva Jēra pielūgšana". Tā ir gleznota 15gs., bet restaurācija pabeigta 2020.gadā.  
16.datumā apskatījām Gentes parku un Botānisko dārzu, pēc tam devāmies uz Melles ciemu, kur atrodas visā Belģijā pazīstamā Melles koledža. Te mēs guvām pamatīgus iespaidus par šo lielisko koledžu, apskatījām klašu un atpūtas telpas, skaisto koledžas baznīcu.  
Skolotāja A. robotikas un lego klasē sadalījāmies radošajās-tehniskajās grupiņās un veicām uzdevumus tiltu būvniecībā. Pēc tam Varim bija robotikas nodarbība, kuru aizrautīgi vērojām.  
       Nākamajā dienā mūsu kursam speciāli rezervētajā vilciena vagonā devāmies ekskursijā uz burvīgo un romantisko pilsētiņu Brigi (Bruges). Tā kā Beļģijā bija vairākas brīvdienas pēc kārtas un laiks ļoti saulains, tad satikām daudz ekskursantu un Beļģijas iedzīvotāju, kuri baudīja pilsētas skaistumu.   
Vēl sevišķa ekskursija bija alus darītavā, tur varējām nobaudīt viņu ražoto.  
Nākamajā dienā bija liela ekskursija uz galvaspilsētu Briseli, tur tika aplūkotas pilsētas ievērojamākās vietas, kā arī Eiropas parlaments. Vakarā ekskursija pa Genti, kājām pa daudzajām ieliņām un arī ar kuģīti.

Piektdiena mums pagāja šokolādes zīmē. Kāda  Gentes klostera sabiedriskajās telpās notika šokolādes meistaklase burvīgā skolotāja A. vadībā, kuram asistēja arī 2 viņa smaidīgie bērni. A. izskaidroja darāmos darbiņus, pieskatīja mūs un mēs sākām RAŽOT ŠOKOLĀDI!! Tas bija ļoti interesanti! Pasākums noslēdzās ar mācību sertifikātu izsniegšanu, kā arī ar dziesmām un dejām!  
Brīvajā laikā esam apskatījuši vēl daudz interesantas vietas, mūsu brauciens bija ļoti vērtīgs.

**Maira Magreca**

Es piedalījos Erasmus+ kursos pilsētā Gentē (Ghent), un man jāsaka, ka šī pieredze bija patiešām aizraujoša. Mērķis šiem kursiem bija sevis izzināšana un starpkultūru apmaiņa, un esmu priecīgs teikt, ka tie šos mērķus īstenoja veiksmīgi.

Viena no metodēm, ko mēs izmantojām, bija LEGO bloku izmantošana. Tas bija ļoti interesants un aizraujošs veids, kā apgūt jaunas prasmes un zināšanas. Mēs strādājām grupās, veidojot dažādus modeļus un risinot problēmas, izmantojot LEGO blokus. Tas veicināja radošumu un sadarbību ar citiem kursa biedriem.

Kursi tika vadīti profesionāli, un pasniedzēji bija kompetenti un atsaucīgi. Viņi ne tikai nodrošināja mums nepieciešamo informāciju, bet arī veicināja diskusijas un iesaistīšanos nodarbībās. Es vienmēr jutu, ka varu vērsties pie viņiem ar jautājumiem vai neskaidrībām, un viņi bija gatavi palīdzēt.  
Kursa biedri bija ļoti izpalīdzīgi un draudzīgi. Mēs veidojām stipras saiknes un strādājām kopā, lai sasniegtu kopējos mērķus. Bija fantastiski strādāt ar dažādu valstu studentiem, jo tas ļāva mums iepazīt dažādas kultūras, tradīcijas un uzskatus. Tas veicināja starpkultūru apmaiņu un paplašināja mūsu redzesloku.

   
Otra no metodēm bija aplikācijas Actionbound lietošana stāstu stāstīšanā un pilsētas Brige (Brugge) izzināšanā, risinot uzdevumus par dažādiem mācību priekšmetiem.  Šī aplikācija bija lielisks veids, kā iepazīt šo skaisto pilsētu, interesantās vietas un nedaudz vēstures.  
   
Sākot Actionbound lietošanu, es pārliecinājos, ka tā bija ļoti viegli lietojama un intuitīva. Es varēju viegli lejupielādēt aplikāciju un sākt piedalīties pilsētas ekskursijā. Aplikācija piedāvāja dažādus izaicinājumus, jautājumus un aktivitātes, kas bija saistītas ar Briges vēsturi un tās ievērojamajām vietām.  
   
Aplikācija bija interaktīva, un es varēju izmantot tās funkcijas, lai atklātu slēpņus, risinātu mīklas un atbildētu uz interesantiem jautājumiem. Tas bija kā digitāls ceļvedis, kas vadīja mani pa Briges ielām, sniedzot vērtīgu informāciju un iedvesmojošiem stāstiem par katru apskatāmo vietu.  
   
Izmantojot Actionbound, es ne tikai apguvu interesantas faktus par Brigi, bet arī pavadīju laiku aktīvi, izbaudot spēles un piedzīvojumus, kas bija iekļauti šajā aplikācijā. Tas bija kā brīnišķīgs veids, kā apvienot izglītojošu ekskursiju ar interaktīvu un aizraujošu spēli.  
   
**Varis Liepiņš**

Mums tika prezentēti arī dažādi digitālie rīki, piemēram, Action Bound un Scratch. Brigē pasniedzējs izmantoja stāstu metodi, ko izmanto arī ar skolēniem, lai ieinteresētu audzēkņus gan par vēsturi, gan arhitektūru, gan valodām.

Pirmajā dienā – iepazīšanās Bingo, Lego metode (cik gan dažādas bija mūsu pīlītes!), lekcija un prezentācija par Beļģijas izglītības sistēmu.

Gandrīz katru dienu ceļš veda uz kādu no skaistajām Beļģijas pilsētām – Brisele, Gente, Brige, Melle. Visur bagāts vēstures un kultūras mantojums .  Visgaršīgākā bija pēdējā kursu diena, kad dalībnieki paši mācījās pagatavot beļģu pralinē šokolādi.

Mēs daudz uzzinājām par Beļģijas izglītības un aspektiem. Apmeklējām beļģu skolu Mellē, daudz ko uzzinājām no tās skolotājiem. Es patiešām biju pārsteigta, cik labs var būt katoļu baznīcas atbalsts izglītībai.

Mēs tikāmies ar dalībniekiem no 7 dažādām valstīm un arī uzzinājām par viņu izglītības sistēmām.  
Kursu vadītājs Aendriks bija lielisks, un viņš patiešām par visu rūpējās.  
Metodes lielākoties bija aktīva pieeja, ļoti praktiska un noderīga. iepazinu Lego metodi un to, kā to izmantot nodarbībās arī ar pieaugušajiem. Uzzināja par stāstīšanas metodi un to, kā ar šo metodi iedvesmot skolēnus par vēsturi un valodām.

Action Bound metode būs ļoti aizraujoša maniem audzēkņiem. Es to izmantošu arī savās nodarbībās.  
Es patiešām iesaku Flandrijas Skolotāju akadēmiju un tās kursus citiem pedagogiem Eiropā. Izmantojiet Erasmus Plus programmu! Dodieties uz Beļģiju, jūs to nenožēlosiet!

**Rita Liepiņa**